<https://www.libertatea.ro/entertainment/anda-adam-a-vorbit-despre-divort-3034569#article>
<http://schema.org/articleBody>
"\nÎn ultimele luni s-a tot vorbit despre despărțirea dintre Anda Adam și soțul ei, însă până acum, artista a evitat să vorbească despre acest subiect, lăsând loc de interpretări. Acum, vedeta rupe tăcerea și lămurește cum stau lucrurile în căsnicia ei.\n\n\n\n\n\n\n\n„Sunt bine, sunt acasă. Micuța cu cine poate să fie? Inițial, trebuia să fie cu mine, dar s-a răzgândit și a rămas cu soțul. (…) Perioade agitate am avut mereu. \n\n\n\nEu sunt o agitată din fire. Nu-i ușor să stai cu mine sau lângă mine. Perioade agitate am avut și înainte să intram în izolare. Eu am o vorbă pe care o tot spun și în care eu cred foarte tare ‘Ce este scris să fie, este’. Eu cred că oamenii sunt făcuți să stea sau să rămână împreună pentru că așa le este scris.\n\n\n\n\n\n\n\nȘi cred că dacă nu-ți este scris să rămâi cu o persoană, indiferent de eforturile pe care le faci sau indiferent de ce faci ca să schimbi situația, nu poți schimba lucrurile. \n\n\n\nEu sunt relaxată, pentru că eu cred că fiecare avem un destin și avem un drum pe care îl influențăm într-o proporție de 10%, dar lucrurile sunt foarte bine stabilite de Cel de Sus. \n\n\n\nCred că, indiferent de ce am face noi, atunci când un lucru îți e scris să se întâmple, se întâmplă oricum. Așa că nu mă agit, ne certăm, ne împăcăm, dar important e să ne fie scris. Nu ne e scris, asta e, mergem mai departe. Nu mi-e frică de un eventual divorț. \n\n\n\nMi-am asumat chestia asta că nu îmi e frică de un eventual divorț, de când m-am căsătorit. Întotdeauna eu am fost foarte realistă, pentru că eu cred că nu ajută să te minți singur. Sunt un om care nu a visat cai verzi pe pereți”, a mărturisit Anda Adam pentru Cancan.\n"
<https://www.libertatea.ro/entertainment/anda-adam-a-vorbit-despre-divort-3034569>